यह गुज्जर हर साल अपने भैंसे को भी बदलते रहते हैं। अपने इन पशुओं का वह बहुत ध्यान रखते हैं। समय-समय पर गल-घोंटू आदि बीमारियों से बचाव के लिए भैंसों का टीकाकरण भी कराते रहते हैं। जिगर व पेट के कीड़ों की दवाई देते हैं। आवश्यकता पड़ने पर अब वे पशु चिकित्सक की सेवाएं भी लेने लगे हैं। गुज्जर अपनी एक-दो भैंसे नहीं बेचते। जब बेचना होता है तो दूसरे गुज्जरों को पूरा तबेला ही बेच देते हैं। पैसे कमाने में इनकी काबिलियत का कोई मुकाबला नहीं है। बहुत सी ऐसी बातें हैं जो पशुपालकों को पशुओं के रहन-सहन के बारे में इनसे सीखनी चाहिए।